钦定古今图书集成/方舆汇编/边裔典/第027卷 > 《十洲记》 > 《海内西经》
## 钦定古今图书集成/方舆汇编/边裔典/第027卷 > 《十洲记》 > 《海内西经》

貊国在汉水东北，地近于燕，灭之。

〈注〉今扶馀国，即秽貊故地，在长城北，去元菟千里。出名马，赤玉，貂皮，大珠，如酸枣也。

汉

### 武帝 年始置护乌桓校尉

按《汉书。武帝本纪》，不载。按《后汉书乌桓传》，“乌桓者，
本东胡也。汉初，匈奴冒顿灭其国，馀类保乌桓山，因
以为号焉。俗善骑射弋猎禽兽为事，随水草放牧，居
无常处，以穹庐为舍，东开向日，食肉饮酪，以毛毳为
衣，贵少而贱老。其性悍塞，怒则杀父兄而终不害其
母，以母有族类，父兄无相仇报故也。有勇健能理决
斗”讼者，推为“大人。”无世业相继，邑落各有小帅数百
千落，自为一部。大人有所召呼，则刻木为信，虽无文
字，而部众不敢违犯。氏姓无常，以大人健者名字为
姓。大人以下，各自畜牧营产，不相徭役。其嫁娶，则先
略女通情，或半岁百日，然后送牛马羊畜以为娉币。
婿随妻还家。妻家无尊卑，旦旦拜之，而不拜其父母，
为妻家仆役。一二年间，妻家乃厚遣送女，居处财物，
一皆为办。其俗：妻后母报寡嫂，死则归其故夫，计谋
从用。妇人唯斗战之事，乃自决之。父子男女，相对踞
蹲，以髡头为轻便。妇人至嫁时，乃养发，分为髻，著句
决，饰以金碧，犹中国有簂步摇。妇人能剌韦作文绣，
织氀毼。男子能作弓矢“鞍勒，锻金铁为兵器。”其土地
宜穄及东墙。东墙似蓬草，实如穄子，至十月而熟。见
鸟兽孕乳，以别四节。俗贵兵死，敛尸以棺，有哭泣之
哀，至葬则歌舞相送。肥养一犬，以彩绳缨牵，并取死
者所乘马衣物，皆烧而送之。言以属累犬，使护死者
神灵归赤山。赤山在辽东西北数千里，如中国人死
者魂神归岱山也。敬鬼神，祠天地日月星辰山川及
先大人有健名者。祠用牛羊，毕皆烧之。其约法：违大
人言者，罪至死。若相贼杀者，令部落自相报，不止，诣
大人告之，听出马牛羊以赎死。其自杀父兄，则无罪。
若亡畔为大人所捕者，邑落不得受之。皆徙逐于雍
狂之地沙漠之中。其土多蝮蛇，在《丁令》西南，乌孙东
北焉。乌桓自为冒顿所破，众遂孤弱，常臣伏匈奴，岁
输牛马羊皮，过时不具，辄没其妻子。及武帝遣骠骑
将军霍去病击破匈奴左地，因徙乌桓于上谷、渔阳、
右北平、辽东五郡塞外，为汉侦察匈奴动静。〈注侦觇也〉其
大人岁一朝见。于是始置《护乌桓》校尉，秩二千石，拥
节监领之，使不得与匈奴交通。

### 昭帝元凤三年冬中郎将范明友击乌桓败之

按《汉书昭帝本纪》：“元凤三年冬，辽东乌桓反，以中郎
将范明友为度辽将军，将北边七郡，郡二千骑击之。”

按《匈奴传》，“汉得匈奴降者，言乌桓尝发先单于冢。”

匈奴怨之，方发二万骑击乌桓。大将军霍光欲发兵
要击之，以问护军都尉赵充国。充国以为“乌桓间数
犯塞，今匈奴击之于汉便。又匈奴希寇盗，北边幸无
事，蛮夷自相攻击，而发兵要之，招寇生事，非计也。”光
更问中郎将范明友，明友言可击。于是拜明友为度
辽将军，将二万骑出辽东。匈奴闻汉兵至，引去。初，光
诫明友兵不空出，即后匈奴，遂击乌桓。乌桓时新中
匈奴兵。明友既后，匈奴因乘乌桓敝击之，斩首六千
馀级，获三王首，还封为平陵侯。匈奴由是恐，不能出
兵。

按《后汉书乌桓传》：“昭帝时，乌桓渐强，乃发匈奴单于

东邀匈奴，而虏已引去。明友乘乌桓新败，遂进击之，
斩首六千馀级，获其三王首而还。由是乌桓复寇幽
州，明友辄破之。”

元凤六年。乌桓复犯塞。遣度辽将军范明友击之
按《汉书昭帝本纪》云云。

### 宣帝 年乌桓降附

按《汉书。宣帝本纪》，不载按《后汉书乌桓传》：“宣帝时
乃稍保塞降附。”

### 新莽始建国 年使东域将严尢领乌桓丁令兵屯代郡

按《后汉书乌桓列传》：“王莽篡位，欲击匈奴，兴十二部
军，使东域将严尢领乌桓丁令兵屯代郡，皆质其妻
子于郡县。乌桓不便水土，惧久屯不休，数求谒去，莽
不肯遣，遂皆亡畔，还为抄盗，而诸郡尽杀其质。由是
结怨于莽，匈奴因诱其豪帅以为吏，馀者皆羁縻属
之。”